സമുദായ നേതാക്കളുടെ യോഗം ഇന്ന് തിരുവനന്തപുരം: തലസ്ഥാനത്ത് സമുദായ നേതാക്കളുടെ യോഗം ഇന്ന് ചേരും. മലങ്കര കത്തോലിക്ക സഭ അധ്യക്ഷന് കര്ദിനാള് ബസേലിയോസ് മാര് ക്ലീമിസ് കാതോലിക്കാ ബാവ മുന്കൈയെടുത്താണ് യോഗം ചേരുന്നത്. ചങ്ങനാശേരി ആര്ച്ച് ബിഷപ് മാര് ജോസഫ് പെരുന്തോട്ടം, ആര്ച്ച് ബിഷപ് സൂസൈപാക്യം, പാളയം ഇമാം, ഹുസൈന് മടവൂര് തുടങ്ങിയവരും വിവിധ സാമുദായിക നേതാക്കളും പങ്കെടുക്കും. ഉച്ചകഴിഞ്ഞ് മൂന്നിനാണ് യോഗം ചേരുക.നാര്ക്കോട്ടിക് ജിഹാദ് പരാമര്ശം വിവാദമായതിന്റെ പശ്ചാത്തലത്തിലാണ് യോഗം ചേരുന്നത്. മത സൗഹാര്ദ സന്ദേശം നല്കുന്നത് അടക്കമുള്ള കാര്യങ്ങള് യോഗത്തില് ചര്ച്ച ചെയ്യും.